Vladimir Zografski

Vladimir Emilov Zografski (bulgarsk: Владимир Емилов Зографски; født 14. juli 1993 i Samokov) er en bulgarsk skihopper.

 Karriere 

Han debuterte internasjonalt i FIS-cupen i normalbakken i Zakopane i 2007, og har siden hovedsakelig konkurrert i kontinentalcupen. Han har to andreplasser som beste enkeltplassering, på plast i Almaty 25. og 26. september 2010. Sammenlagt ble han nummer 57 i kontinentalcupen sesongen 2009/10.

Zografski deltok i junior-VM i 2007, 2008, 2009, 2010 og 2011, og ble verdensmester i Otepää i 2011. Han var med i senior-VM i 2009 og 2011, med 34.-plass i normalbakken i Oslo i 2011 som beste plassering. I 2009 tok han sølvmedalje i det eutopeiske ungdoms-OL i Szczyrk. I Sommer Grand Prix («verdenscupen» på plast) ble han nummer 5 i Courchevel 13. august 2010. Sammenlagt ble han nummer 33 i Sommer Grand Prix 2010.
miniatyr|Vladimir Zografski i Oslo 2011
Vladimir Zografski debuterte i verdenscupen med 43.-plass i Pragelato 14. desember 2008. 17. desember 2010 ble han den første bulgarer på 20 år som tok poeng i verdenscupen, da han ble nummer 28 i Engelberg.Til og med sesongen 1992/93 fikk bare de 15 beste i verdenscuprenn poeng; etter det har de 30 beste fått poeng. Vladimir Brejtsjev var den forrige bulgareren som tok verdenscuppoeng, da han ble nummer 7 i storbakken i Planica 25. mars 1990. Zakhari Sotirov ble nummer 26 i normalbakken i Thunder Bay 1. desember 1991. Hans beste plassering i verdenscupen er 16.-plass i Oberstdorf 29. desember 2010.

Vladimir Zografski er sønn av skihopper Emil Zografski, som deltok i OL i 1988 og 1992 og VM i 1989.Bulgarian becomes part of ski jumping elite Radio Bulgaria

 Sammenlagtplasseringer i verdenscupen 
 Sesong  Plassering  Poeng 2010/11  53.  38 2011/12  45.  61 2012/13  33.  183 2014/15  70.  11 2015/16  67.  6

 Referanser 

 Kilder 
 FIS: Skihoppere fra Bulgaria (besøkt 17. desember 2010)
 The European Olympic Committees: Results: Szczyrk 2009 (Ski Jumping) (besøkt 17. desember 2010)

 Eksterne lenker 


Kategori:Bulgarske skihoppere
Kategori:Juniorverdensmestere i skihopping
Kategori:Deltakere for Bulgaria under Ski-VM 2009
Kategori:Deltakere for Bulgaria under Ski-VM 2011
Kategori:Deltakere for Bulgaria under Ski-VM 2013
Kategori:Deltakere for Bulgaria under Vinter-OL 2014
Kategori:Skihoppere under Vinter-OL 2014
Kategori:Deltakere for Bulgaria under Ski-VM 2015
Kategori:Deltakere for Bulgaria under Ski-VM 2017
Kategori:Deltakere for Bulgaria under Vinter-OL 2018
Kategori:Skihoppere under Vinter-OL 2018
Kategori:Deltakere for Bulgaria under Ski-VM 2019
Kategori:Deltakere for Bulgaria under Ski-VM 2021
Kategori:Deltakere for Bulgaria under Vinter-OL 2022
Kategori:Skihoppere under Vinter-OL 2022
Kategori:Deltakere for Bulgaria under Ski-VM 2023
Kategori:Medaljevinnere under Vinteruniversiaden 2015
Kategori:Deltakere for Bulgaria under Vinter-OL 2026
Kategori:Skihoppere under Vinter-OL 2026